fi fi en en en en fi fi fi fi it fi en fi fi fi fi fi fi en da fi fi ceb et fi fi fi fi pt fi fi fi fi fi fi ru et fi fi fi fi fi pt fi fi fi fi fi cs en fi fi fi it fi fi fi en cs fi cs fi fi fi fi fi fi fi de fi fi fi fi fi fi de fi fi fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi de fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi es fi fi fi fi fi fi de fi fi fi pt fi fi fi fi fi fi fi fi fi fi fi et fi fi fi fi fi fi fi fi fi fi cs fi fi fi fi fi fi fi fi fi fi fi fi cs fi fr fi fi en fi en
Nyt voi talvi tulla ainakin tyttöjen vaatetuksen puolesta, sillä hain eilen postista Armin haalarin ja kaiken pitäisi olla nyt kunnossa seuraavaa vuodenaikaa varten. Tyttöjen talvivaatekaappi sisältää pääasiassa vanhaa ja pikkuisen uutta. Liilaa, pinkkiä, vaaleanpunaista ja vähän oranssiakin.
Helmi toivottavasti pärjää koko talven viime vuoden haalarilla (meidän perheen ensimmäinen Molo ja tykätty on kovasti!) ja villa-asusteilla, joita tarvittaessa voi "tilata" lisää tyttöjen mummilta tai minun mummiltani.
Crocsin kengät Helmi sai (poikkeuksellisesti) uutena, vaikka yleensä jokavuotiset Vikingit on hankittu huuto.netin kautta. Uudet pinkit talvisaappaat (äitiin vetoaa eritoten niiden värikäs pallokuosinen vuori) ovat saaneet tytön onnesta soikeaksi ja laatu ja lämpöisyyskin ovat kuulemma kohdillaan.
Yleensä kaikki vaatteet kierrättyvät automaattisesti pikkusiskolle, joka on tosi samoissa mitoissa kuin isosiskonsa samanikäisenä. Nyt kuitenkin Helmin 2-vuotiaana kotona käyttämä kaksiosainen talviasu vaikutti turhan monimutkaiselta ja heppoiselta Armin päiväkotitalveen ja ostinkin Armille huuto.netistä oman Molon haalarin. Armin Kuomat ovat serkun peruja ja niiden jäätyä pieniksi ovat siskon Vikingit valmiina odottamassa. Jotkut saattavatkin muistaa tuon alun perin Helmille kutomani vaaleanpunaisen tupsupipon. Se siirtyi nyt Armille ja Helmi sai toiseksi pipokseen piparkakkupipon, jonka taas alun perin tein itselleni.
tweet like pin share+
Anonyymi9. lokakuuta 2013 klo 8.14
Millaista mitoitusta noi Molot on? Ovatko reiluja? Olen monesti miettinyt ostavani, mutta kokoluokituksesta ei ole ollut oikein mitään mututuntumaa :)
Sanna/Kotisaari9. lokakuuta 2013 klo 10.32
Oon kuullut, että noita Moloja olisi sanottu nafteiksi, eikä ne tietty ole niin reiluja kuin esim. Reimat, mutta mun mielestä vastaavat hyvin kokoaan. Helmin haalari on kokoa 104 ja sen verran tyttö taisi viime talvena kutakuinkin ollakin. Nyt Helmi on melkein 110 cm pitkä ja sama haalari menee vielä niin hyvin, että ainakin osan talvesta tulee pärjäämään. Armille (91 cm) ostin kokoa 92 ja se koko on just sellainen, että menee nyt ja kasvuvaraakin on.
En voi kyllä kuin suositella! Meille ei varmaan enää muita merkkejä talvivaatteiksi tulekaan:-)
Sisustus COCO9. lokakuuta 2013 klo 15.06
Itse olen kanssa ollut tosi tyytyväinen Molon talvivaatteisiin. Itse ostan kanssa paljon käytettynä Huutonetistä ja kirppareilta.
Sanna/Kotisaari10. lokakuuta 2013 klo 9.44
Molot ovat tosi hyvälaatuisia ja vielä kivan näköisiäkin:-)
Huuto.netistä ja kirppareilta voi tehdä kyllä hyviä ja edullisia löytöjä.
Kiitos ja hyvää loppuviikkoa sinulle!
Tilaa: Lähetä kommentteja (Atom)
Blogia kirjoittaa Sanna, hetken vielä kolmekymppinen neljän lapsen äiti, vaimo, yrittäjä, puuskittainen sisustaja ja aloitteleva siirtolapuutarhuri. Blogissa tarjolla pastellisia kotijuttuja, päivän asuja, neulomisprojekteja, mökkielämää sekä aika paljon kaikkea muutakin.
Kuvat ovat omiani, ellei toisin mainita. Ethän siis kopioi niitä ilman lupaani! Kiitos!
Se mikä alkaa j:llä
#23: Yön yli nukkunut Pikku Myy
arki blogikokemukset eteinen joulu juhlat kauneus keittiö käsityöt lapset lastenhuone lastenvaatteet makuuhuone mökki niitä näitä odotus olohuone parveke pikkuprojektit päivän asu ruoka shoppailu sisustaminen suunnitelmia tekstiilit tuunailut tytöt työhuone työt vauva
Lisää mökkijuttuja löydät täältä:
Copyright @ Kotisaari. Design by MangoBlogs.